Diari Oficial de la Generalitat Valenciana


Sumari del DOGV 5383, del 08-11-2006 (2006/12880)

RESOLUCIÓ de 27 d'octubre de 2006, de la Conselleria d'Agricultura, Pesca i Alimentació, per la qual es modifica l'import global màxim, per a l'exercici 2006, de les ajudes amb finalitat estructural en el sector de la pesca i l'aqüicultura.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12899


Data del document
:   27-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * IFOP
    * flota pesquera
    * vaixell pesquer
    * aqüicultura
    * indústria pesquera
    * pescador
    * empresa privada
    * suport econòmic
    * ajuda pública

RESOLUCIÓ de 27 d'octubre de 2006, de la Conselleria d'Agricultura, Pesca i Alimentació, per la qual es modifica l'import global màxim, per a l'exercici 2006, de les ajudes amb finalitat estructural en el sector de la pesca i l'aqüicultura. [2006/12383]  
Mitjançant l'Orde de 9 de març de 2006, de la Conselleria d'Agricultura, Pesca i Alimentació, es va establir l'import global màxim que havia de finançar, per al present exercici de 2006, les ajudes regulades en l'Orde, CAPA, de 15 de setembre de 2000, amb finalitat estructural en el sector de la pesca i l'aqüicultura (DOGV núm. 3.846 de 28.09.2000), modificada per l'Orde de 24 de febrer de 2005, de la Conselleria d'Agricultura, Pesca i Alimentació (DOGV núm. 4.968 de 17.03.2005). Posteriorment a la publicació d'eixa orde, s'ha produït un increment del crèdit disponible en el capítol VII, del programa 714.10, Ordenació i Millora de la Producció Pesquera, a càrrec del qual es financen les esmentades ajudes, que s'estima s'ha de destinar a estes una vegada constatat el volum d'inversió per al qual s'han sol·licitat les subvencions objecte de l'orde.  
De conformitat amb l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell, que exigix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a estes.  
Per les raons exposades, en l'exercici de les funcions que tinc atribuïdes, resolc:  
Primer  
L'import global màxim, en l'exercici 2006, per a les ajudes amb finalitat estructural en el sector de la pesca i l'aqüicultura regulades en l'Orde, CAPA, de 15 de setembre de 2000 (DOGV núm. 3.846 de 28.09.2000), modificada per l'Orde de 24 de febrer de 2005, de la Conselleria d'Agricultura, Pesca i Alimentació (DOGV núm. 4.968 de 17.03.2005), quedarà fixat en 6.748.948,15 euros, línia codi comptable T3115.   
Mantenen la vigència els altres aspectes que es regulen en la indicada orde de referència.  
Segon  
Les ajudes regulades per les disposicions de la present orde es tramitaran d'acord amb les seues bases reguladores i, subsidiàriament, per allò que disposa la Llei 38/2003, de 17 de novembre, General de Subvencions i en la Llei 30/1992, de Règim Jurídic de les Administracions Públiques i del Procediment Administratiu Comú.  
Tercer  
Este acte posa fi a la via administrativa i contra este es pot interposar, potestativament, recurs de reposició davant del conseller d'Agricultura, Pesca i Alimentació en el termini d'un mes, comptat des de l'endemà de la notificació o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei Reguladora de la Jurisdicció Contenciosa Administrativa.  
València, 27 d'octubre de 2006.. El conseller d'Agricultura, Pesca i Alimentació: Juan Gabriel Cotino Ferrer.